open-index/open-wikipedia-markdown huggingface dataset:
Aimo Huttunen

**Aimo Olavi Huttunen** (7. heinäkuuta 1916 Suovanlahti, Viitasaari – 31. heinäkuuta 2003 Vancouver, Kanada) oli suomalainen säveltäjä ja sanoittaja, joka nuorena aloitti Suomen Vapaakirkon pastorina. Huttunen sävelsi ja sanoitti suomalaista hengellistä musiikkia ja suomensi myös monia hengellisiä lauluja, joita lauletaan eri tilaisuuksissa. Eläkkeelle päästyään Huttunen muutti Kanadaan Vancouveriin, koska hänen lapsensa olivat siellä.

## Nuotit
* Aktiolauluja herätyskokouksiin nuorisokokouksiin leireille (1975)
* Sävelten Sanoma 1–5
* Laulun sanoma (1985)

## Lähteet

## Aiheesta muualla
* 
*
Ricardo Vidal

**Ricardo Jamin Vidal** (6. helmikuuta 1931 – 18. lokakuuta 2017 Cebu) oli filippiiniläinen kirkonmies. Hän toimi Cebun roomalaiskatolisena arkkipiispana vuodesta 1982 ja sai nimityksen kardinaaliksi 25. toukokuuta 1985.

17. maaliskuuta 1956 papiksi vihitty Vidal oli mukana valitsemassa uutta paavia vuoden 2005 konklaavissa.

## Lähteet
M/S Berge Stahl

**M/S Berge Stahl** () on norjalaisen Bergesen D.Y. Shipping AS:n omistuksessa oleva maailman suurin irtolastialus. Alus on rakennettu vuonna 1986 Hyundai Shipbuilding & Heavy Ind. Ltd:n telakalla Ulsanissa, Etelä-Koreassa. Kuollutta painoa *Berge Stahlilla* on 364&nbsp;767 tonnia. Alus on rekisteröity Norjan lipun alle ja sen kotisatama on Stavanger.

## Käyttöhistoria

14. maaliskuuta 1986 aluksen köli laskettiin ja 4. syyskuuta alus laskettiin vesille. 1. joulukuuta 1986 alus oli valmis ja se luovutettiin.

Suuren kokonsa vuoksi alus voi täyteen lastattuna käyttää vain kahta satamaa maailmassa, Terminal Marítimo de Ponta da Madeiraa Brasiliassa ja Europoortia lähellä Rotterdamia, Alankomaissa. Alus tekee vuodessa näiden satamien välillä noin kymmenen matkaa tai yhden menopaluumatkan viiden viikon välein. Berge Stahl kuljettaa rautamalmia Brasiliasta. Syyskuussa 2006 alus kuljetti malmia Majishanin satamaan, Kiinaan. Majishanissa alus kuivatelakoitiin ja tehtiin tarkastus. Paluumatkalle Rotterdamiin alus lastasi vajaan lastin malmia Länsi-Australian Dampierista ja Etelä-Afrikan Saldanha Baysta. Saldanha Bayssa maksimisyväys on 21 metriä.

## Lähteet

## Aiheesta muualla
*Aluksen sijainti  
*Kuvia aluksesta   
*Machine Support services on world's largest dry bulk carrier 
*Het allergrootste schip: De Berge Stahl  
*BW Gas
Jukka Yrjänheikki

**Jukka Samuli Yrjänheikki** (s. 23. syyskuuta 1988 Rovaniemi) on suomalainen jalkapalloilija, joka edustaa tällä hetkellä Kolmonen pelaavaa Rollon Poikia. Hän on pelipaikaltaan puolustava keskikenttäpelaaja.

Yrjänheikki on Rovaniemen Palloseuran kasvatti. Hän pelasi kausilla 2006–2007 enimmäkseen RoPS:n silloisessa farmijoukkueessa FC Lynxissä Kakkosta. Vuodet 2007 ja 2008 Yrjänheikki oli suurimmaksi osaksi loukkaantuneena. Kaudella 2009 Yrjänheikki pelasi Veikkausliigassa 8 ottelua. Yrjänheikki pelasi kaudet 2010–2011 PS Kemissä Ykköstä. Kauden 2011 keväällä hän loukkasi polvensa ja palasi pelikuntoon vasta kauden lopulla.

Kaudella 2012 Yrjänheikki voitti RoPS:n kanssa Ykkösen ja nousi Veikkausliigaan. Vuodeksi 2014 Yrjänheikki palasi Kemistä Rovaniemelle ja johdatti FC Santa Claus AC:n kapteenina joukkueen Kakkoseen.

## Lähteet
Peggy Whitson

**Peggy Annette Whitson** (s. ) on yhdysvaltalainen avaruuslentäjä ja biokemisti. Whitson on ensimmäinen Kansainvälisen avaruusaseman komentajana toiminut nainen ja hän on pisimpään avaruudessa ollut yhdysvaltalainen.

## Lennot
### Retkikunta 5

Whitsonin ensimmäinen avaruuslento oli 2002 Retkikunta 5 (Expedition 5) Kansainväliselle avaruusasemalle (ISS). Laukaisu tapahtui avaruussukkula Endeavourin lennolla STS-111  ja laskeutuminen Endeavourin lennolla STS-113 .

### Retkikunta 16
Whitsonin toinen lento oli Retkikunta 16 (Expedition 16) Kansainväliselle avaruusasemalle, millä Whitson toimi aseman komentajana.
 Whitson lähti avaruuteen Sojuz-aluksen lennolla Sojuz TMA-11  ja palasi  samalla aluksella ja lennolla. Laskeutuminen tapahtui ennakoitua jyrkemmässä kulmassa. Whitson ja kaksi muuta lennolla ollutta avaruuslentäjää kokivat yli kymmenen kertaa Maan pinnan painovoiman suuruisia voimia laskeutumisen aikana. Laskeutumisen jälkeen avaruuslentäjien tilaa kuvattiin tyydyttäväksi.

## Lähteet

## Aiheesta muualla
* NASA Biography
* Spacefacts biography of Peggy Whitson
* NASA Expedition 16
Jere Luokkamäki

**Jere Luokkamäki** (s. 31. toukokuuta 1979) on kotoisin Seinäjoelta ja on Celesty-nimisen yhtyeen rumpali, johtohahmo ja perustajajäsen. Hän kirjoitti ja suunnitteli Celesty-yhtyeen fantasiatarinat, jotka keskittyvät Cryon-nimisen maailman ympärille. 
Celestyn jäätyä määrittämättömälle tauolle vuonna 2011 Luokkamäki alkoi rakentamaan uutta yhtyettä. Segmentia sai alkunsa 20.12.2012, mutta yhtyeen ensimmäiset kappaleet julkaistiin vasta vuonna 2019.  

## Muut yhtyeet
* Caldwell
* Murska

## Aiheesta muualla
* 
* 
* Segmentian kotisivu
Garrett Reisman

**Garrett Erin Reisman** (s. 10. helmikuuta 1968 Morristown, New Jersey) on yhdysvaltalainen insinööri ja avaruuslentäjä.

2011 Reisman siirtyi Nasasta SpaceX:lle. 2018 Reisman siirtyi Etelä-Kalifornian yliopistoon ja jatkoi konsulttina Spacex:llä.

## Lennot
### Retkikunta 15

Reisman toimi Retkikunta 15:n varamiehistössä.

### Retkikunta 16 ja Retkikunta 17

Reismanin ensimmäinen lento oli Retkikunta 16 Kansainväliselle avaruusasemalle. Laukaisu tapahtui avaruussukkula Endeavourin lennolla STS-123 . 

Reisman jatkoi Retkikunta 17:n miehistöön. Laskeutuminen Maahan tapahtui 14. kesäkuuta 2008 avaruussukkula Discoreryn lennolla STS-124.

### STS-123
Reisman lensi Kansainväliselle avaruusasemalle myös avaruussukkula *[[Atlantis (avaruussukkula)|Atlantiksen]]* lennolla STS-132. Laukaisu oli 14. toukokuuta 2010.

## Aiheesta muualla

*Lentoa STS-132 edeltävä haastattelu  (23.4.2010) 
*Lentoa STS-123 edeltävä haastattelu (29.2.2008) 
*NASA biography
*Spacefacts biography of Garrett Reisman
Für Elise (albumi)

**Für Elise** on suomalaismuusikko Kari Peitsamon ja Aku Ankkuli -yhtyeen yhteinen studioalbumi. Se julkaistiin vuonna 2006. Levyn kappaleista puolet on uusia versioita Peitsamon aiemmin julkaistuista kappaleista. 

## Kappaleet
Kaikki kappaleet säveltänyt ja sanoittanut Kari Peitsamo sekä sovittanut Aku Ankkuli.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Kari Peitsamo – laulu, kitara
* Tomi Rinne – kitara
* Simo Koivunen – basso
* Seppo Pohjolainen – rummut, laulu, lyömäsoittimet, huuliharppu, mandoliini

### Vierailevat muusikot
* Ilona Laitinen – kontrabasso (kappaleet 7 ja 8)
* Antti Pitkäjärvi – kosketinsoittimet (kappaleet 2, 3, 10 ja 17)

## Arvostelut
* Pop-lehti.fi: 
* Smackthejack.net: 

## Lähteet
No Mercy (Kari Peitsamon albumi)

**No Mercy** on suomalaismuusikko Kari Peitsamon akustinen studioalbumi. Se julkaistiin 7. syyskuuta 2005. Albumilla Peitsamo laulaa sekä soittaa kitaraa ja kazoota. Muita muusikoita albumilla ei ole.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

Kaikki sävellykset, sanoitukset ja sovitukset: Kari Peitsamo

## Arvostelut
* Soundi: 

## Lähteet

## Aiheesta muualla
* Johanna Kustannuksen albumisivu
Taistelujen tiellä

**Taistelujen tiellä** on suomalaismuusikko Kari Peitsamon studioalbumi. Se julkaistiin 12. toukokuuta 2004. Albumin materiaali on uutta, lukuun ottamatta Peitsamon *[[Puinen levy|Puisen levyn]]* (1978) "Puinen koira" -kappaletta, josta äänitettiin uusi versio Avanto-festivaaleilla sekä "Viiala" -kappaletta, josta oli julkaistu akustinen versio "Peace & Love" -singlellä edellisenä vuonna. 

## Kappaleet
Kaikki sävellykset, sanoitukset ja sovitukset Kari Peitsamo.

# Remu Gave Me A Jacket
# I Just Wanna Play Rock´n´roll
# Joe-poika Singaporesta
# Kommunisti oon
# Viiala
# Älä heitä santaa nuotioon
# Andreas Baader Song
# Minun aikani koittaa vielä
# Jätin sydämeni kaijakkaan
# Voodoo Woman
# Lake Bodom Blues
# Elvira – Mistress Of The Dark
# Dream On
# Puinen koira 2003
# If Not Now, When?
# Kolme sointua ja totuus
# Blind Lemon Jefferson
# Sick My Duck
# Taavi Lintunen
# SKP 85 v.
# Tiedonantaja valssi
# Pesunkestävä kommunisti
# Remu Gave Me A Jacket (But Mikko Gave Me A Headache)

Kappale 1 on äänitetty livenä ''Rytmi''-lehden 70-vuotiskonsertissa 19. maaliskuuta 2004. Äänittäjänä Mika Silaste.
Kappaleet 14 ja 15 on äänitetty livenä Avanto-festivaalilla 22. marraskuuta 2003. Äänittäjänä Tommi Keränen.

## Kokoonpano
* Kari Peitsamo – laulu, akustinen kitara, viulu
* Antti Lehtinen – rummut
* Jukka Puurula – basso
* Mikko Karmila – sähkökitara

### Vierailevat muusikot
* Pasi Puolakka – huuliharppu
* Joanna Niittynen – laulu
* Ingrid Närhi – laulu
* Tuomas Holopainen – urut

### Tuotanto
* Mikko Karmila – äänittäjä, miksaaja

## Arvostelut
* Soundi: 

## Lähteet

## Aiheesta muualla
* Johanna Kustannuksen albumisivu
Mökkitalkkari

**Mökkitalkkari** on vapaa-ajan asunnon "talonmies". Termi on käytössä lähinnä markkinoinnissa. Mökkitalkkareita voi tilata kesämökille tekemään erilaisia huolto- ja kunnossapitotöitä. 

Mökkitalkkarin töihin kuuluvat huolto- ja kunnossapitotyöt, kuten  lumityöt ja nurmikonleikkuu, sekä vuosittaiset huoltotehtävät kuten räystäiden tyhjennys tai laitureiden nostot ja laskut. Lisäksi tehtäviin kuuluvat pienet korjaustyöt ja remontit. Mökkitalkkarit saatavat tarjota myös muita palveluja, kuten kaupassa käyntiä, saunan lämmitystä, polttopuiden tekoa tai tarkistusmatkoja mökille. Tavallisimmin mökkitalkkari veloittaa tuntihinnan. Tunti maksaa tyypillisesti 30–46 euroa (vuonna 2018).
 
## Lähteet
Teema (musiikki)

**Teema** eli aihe on länsimaisessa taidemusiikissa yksilöllinen melodinen muodoste, joka koostuu tavallisesti kahdesta tai useammasta motiivista. Teema toimii laajan sävellysteoksen olennaisena ja varsinaisena lähtökohtana. Sävellyksessä teemaa muunnellaan. Polyfonisessa musiikissa teemaa käytetään jäljittelyn eli imitaation aineksena: teoksen teemat toistuvat eri äänissä ja niitä asetellaan eri tavoin vastatuksin (esimerkiksi fuugassa teema ja kontrasubjekti).

Teema esiintyy useimmiten kappaleen alussa, ja toistuu vähintään kerran lähes muuntumattomana kappaleen aikana. Teeman käsittely, toistumisjärjestys, ja toistumistiheys ovat olennainen osa sävellysmuodon määrittämistä. Esimerkiksi sonaattimuotoisessa kappaleessa on kaksi teemaa, *pääteema* ja *sivuteema*, joskus myös *lopputeema*, jotka esitellään alussa (esittelyjakso), sen jälkeen niitä kehitellään (kehittelyjakso) ja muunnellaan ja lopuksi, kertausjaksossa, ne kerrataan mutta niiden välinen tonaalinen jännite on kadonnut.

Länsimaisen taidemusiikin yksi kuuluisimmista teemoista on Ludwig van Beethovenin viidennen sinfonian avausmotiivi.
Nördlinger Ries

**Nördlinger Ries** on ympyränmuotoinen laakso vuoristoisella alueella Etelä-Saksan itäisessä Baijerissa, kolmion Stuttgart-München-Nurnberg sisässä Donau-Riesin alueella. Toinen kaupunkikolmio on Stuttgart-München-Augsburg. Paikka on läntisessä Baijerissa Stuttgartista noin 80&nbsp;km itään, ja myös Aalenin kaupungista itään Stuttgartin ja Regensburgin puolivälissä.

Tonavan pääuoman laakson pohjoispuolella lähellä erästä kohtaa, jossa Rein ja Tonava miltei kohtaavat toisensa. Alueen läpi kulkee Tonavan sivuhaara Wörnitz. Painumaa ympäröivää vuoristoa kutsutaan lännessä Schwäbischer Alb:iksi ja idässä Fränkischer Alb:iksi. Näistä Nördlinger Riesin ympyräpainuma erottuu selvästi riittävän tarkassa korkokuvakartassa. Ilmakuvassa Ries näkyy peltoisena tasankona osin metsäisten vuorten ja kukkuloiden ympäröimänä. Joskus näiden vuorten yllä on pilviä ympyrämäisenä muodostumana pitkin Riesin painuman reunavuoria. Nördlinger Riesiä pidetään yleisesti asteroiditörmäyksen aiheuttamana. Nördlingenin kaupunki on 6&nbsp;km lounaaseen ympyrämäisen kraatterin keskustasta.

Kraatterin läpimitta on 24&nbsp;km, ja se on nykyään noin 100–150&nbsp;m syvä, koska on täyttynyt maa- ja kivikerrostumilla. Kraatteri syntyi ehkä mioseenikaudella 14,5 miljoonaa vuotta sitten noin 1,1–1,5&nbsp;km:n läpimittaisen asteroidin törmäyksessä. Tapahtui 1,8 miljoonan Hiroshiman pommia vastaava räjähdys, kun länsilounaasta saapunut asteroidi törmäsi ehkä nopeudella 20&nbsp;km/s (17–21&nbsp;km/s) kulmassa 30–50 astetta. Sulaa kiveä lensi 450&nbsp;km:n päähän Tšekin Määriin asti, josta sitä löytyy nykyään moldaviitti-tektiitteinä. Kraatterista on löydetty impakteille tyypillistä sueviittia ja breksiaa, ja mikroskooppisen pieniä timantteja. Lähistöillä on pienempi 3,8&nbsp;km:n läpimittainen Steinheimin allas, joka on syntynyt samoihin aikoihin kuin suuri Ries-kraatteri. Tämän pienemmän altaan synnytti ehkä 150&nbsp;m:n läpimittainen kappale. Se lienee ollut Riesin kraatterin synnyttäneen asteroidin kuu.

## Lähteet

* J. Baier: ''Die Bedeutung von Wasser während der Suevit-Bildung (Ries-Impakt, Deutschland)*. - Jber. Mitt. oberrhein. geol. Ver., N. F. 94, 2012.
* J. Baier: [http://www.ogv-online.de/Publikationen/Jahresberichte/2009/nf91-1.html *Zur Herkunft und Bedeutung der Ries-Auswurfprodukte für den Impakt-Mechanismus*] . - Jber. Mitt. oberrhein. geol. Ver., N. F. 91, 9-29, 2009.
* J. Baier: *Die Auswurfprodukte des Ries-Impakts, Deutschland*, in *Documenta Naturae*, Vol. 162, München, 2007. 
* J. Baier: *Zur Herkunft der Suevit-Grundmasse des Ries-Impakt Kraters*, in *Documenta Naturae'', Vol. 172, München, 2008. 

## Aiheesta muualla

*Ries at Earth Impact Database
*Ries Crater Museum Nördlingen
*Travel for Kids: Nordlingen, Germany
*Jättiläismäinen räjähdyskatastrofi tertiärikaudella. Kuinka luonto muodosti Tonavan pohjoispuolella olevan Ries-laakson, Aamulehti, 07.07.1929, nro 182, s. 15, Kansalliskirjaston digitaaliset aineistot
Rakenne (musiikki)

**Rakenteella [[musiikki|musiikissa]]** tarkoitetaan  musiikkiteoksen tai sen osan musiikillisten elementtien järjestystä ja koostumusta. Musiikillisistä elementeistä tavallisin, melodia, rakentuu sävelistä ja rytmeistä. Tavallisesti musiikillinen teos koostuu yhdestä tai useammasta lähtökohtana toimivasta rakenneosasta, ja niistä muokatuista uusista rakenneosasista, eli variaatioista. Kappaleen lähtökohtana toimiva musiikin rakenneosa on nimeltään teema.

Populaarimusiikissa tärkeitä rakenteita ovat säkeet, kertosäkeet sekä eri soitinten soolot.

Musiikki koostuu äänestä eli sävelistä. Ääni koostuu voimasta, korkeudesta, kestosta sekä soinnista. Voimaan kuuluu dynamiikka eli äänenvoimakkuus, korkeuteen taas harmonia (eri sointujen yhteisäänes) ja melodia, johon liittyy myös rytmin ohella kesto. Sointi koostuu sointiväristä eli "soundista". Kaikki edelliset johtavat musiikin muotoon eli rakenteeseen: säkeistöt, kertosäkeet sekä niiden järjestys (intro, coda...).
Charlotte Rae

**Charlotte Rae** (22. huhtikuuta 1926 Milwaukee, Wisconsin – 5. elokuuta 2018 Los Angeles, Kalifornia) oli yhdysvaltalainen näyttelijä. Hän on tullut tunnetuksi muiden muassa 1970–1980-lukujen televisiosarjoista *Diff’rent Strokes* ja *The Facts of Life*.

Rae syntyi venäjänjuutalaisille vanhemmille Milwaukeessa, Wisconsinissa; hänellä oli kaksi sisarta. Valmistuttuaan Shorewood High Schoolista hän opiskeli Northwestern Universityssa. 

Useissa televisiosarjoissa ja elokuvissa esiintynyt, myös teatterissa työskennellyt Rae oli ehdolla kahden Emmy-palkinnon saajaksi vuosina 1975 ja 1982.

Rae kuoli sydämenpysähdykseen 92-vuotiaana Los Angelesissa 5. elokuuta 2018. Ennen kuolemaansa hän oli sairastanut luu- ja sylkirauhassyöpää.

## Lähteet

## Aiheesta muualla
*
Shandy

**Shandy** on juomasekoitus, jota valmistetaan yleensä sekoittamalla olutta ja virvoitusjuomaa. Shandysta on useita eri variaatioita, joissa olueen voidaan sekoittaa virvoitusjuoman ohella tai lisäksi esimerkiksi soodavettä tai ginger alea. Juoma sisältää alkoholia, mutta siitä on myös alkoholittomia muunnelmia.

Saksassa erilaiset olutsekoitukset ovat suosittuja, ja ne valmistetaan yleensä sekoittamalla puolet vaaleaa lageria ja puolet jotain muuta juomaa. Espanjassa juodaan sitruunasoodan ja oluen sekoitusta jota kutsutaan nimellä ”clara”. 

Tunnettuja juomasekoituksia ovat muun muassa:

* Alsterwasser tai Radler (”pyöräilijä”): puolet lager-olutta ja puolet sitruunalimonadia
* Weizenradler: puolet vehnäolutta ja puolet sitruunalimonadia
* Cola-Weizen: puolet vehnäolutta ja puolet colaa
* Diesel: puolet lager-olutta ja puolet colajuomaa
* Shandy: puolet lager-olutta ja puolet ginger ale'a
* Tango: puolet lager-olutta ja puolet appelsiinilimonadia
* U-Boot (”sukellusvene”): oluttuoppiin pudotetaan täysi snapsilasi
Lähteet:

## Historiaa
Shandy arvellaan saaneen alkunsa 1800-luvun puolivälissä oluesta johon on sekoitettu ginger alena. Myöhemmin alettiin käyttämään myös muita virvoitusjuomia ja mehuja. Alun perin sen nimenä ilmeisesti oli *shandygaff* josta se lyheni shandyksi.

Radlerin kerrotaan syntyneen kun 1900-luvun alkupuolella majatalonpitäjän täytyi saada enemmän maksavia asiakkaita. Hänen asiakkaansa enimmäkseen olivat pyöräilijöitä ja hän laimensi olutta sitruunalimonadilla ja saadakseen paremmin heille sopivan juoman.

## Lähteet

## Aiheesta muualla

*
Yamaha Aerox

**Yamaha Aerox** on japanilaisen Yamaha Motor Companyn skootterimalli. Sitä on valmistettu vuodesta 1997 asti ja se on säilynyt lähes muuttumattomana koko historiansa ajan. Aeroxia valmistetaan 50cc ja 100cc malleina. Vain 50cc:tä tuodaan Suomeen, ja sitä valmistetaan ranskalaisen MBK:n tehtaalla, jossa valmistetaan myös MBK Nitro -nimellä myytävät Aeroxin rinnakkaismallit, sekä kaikki muutkin Yamahan ja MBK:n mopot.

## Moottori

Moottori on nestejäähdytteinen Minarellin vaakasylinterinen kaksitahtimoottori, jossa nykyisin on tehoa vakiona vain 2 kW. Voitelu tapahtuu tuoreöljyvoitelulla.

## Varusteet ja ulkonäkö

Aeroxin vakiovarustukseen kuuluvat muun muassa 13 tuuman alumiinivanteet, Brembon levyjarrut edessä ja takana, mittaristo ja lukollinen säilytystila penkin alla. Mallista on tehty myös erilaisia erikoismalleja kuten F1 Special Edition. Eroina perusmalleihin nähden ovat muun muassa kierroslukumittari, kaasuiskunvaimennin takana, tarrat ja "carbon-look"-osat. 

## Kuristukset

Kuristuksina Yamaha Aeroxissa ovat hukkaputki ja variaattorin prikka. Lisäksi vanhemman mallin Stage2 -putkessa on kuristus ennen äänenvaimenninta. Sekä uusimmissa malleissa on myös sylinterin kuristus.

## Aiheesta muualla
*Aeroxin kotisivu
Robert Poujade

**Robert Poujade** (6. toukokuuta 1928 – 8. huhtikuuta 2020) oli ranskalainen poliitikko. Hän istui parlamentin jäsenenä vuosina 1967–2002 ja toimi Dijonin pormestarina 1971–2001. Hän oli lisäksi maansa ympäristö- ja luonnonsuojeluministeri vuosina 1971–1974.

Poujade oli myös Kunnialegioonan upseeri ja Ordre des Arts et des Lettresin komentaja.

## Lähteet
Anthony Price

**Anthony Price** (16. elokuuta 1928 – 30. maaliskuuta 2019) oli brittiläinen jännityskirjailija. Hän voitti Silver Daggerin vuonna 1970 ja Gold Daggerin 1974.

Price julkaisi uransa aikana lukuisia romaaneja, joista osa on yleisesti saatavilla Suomessakin. Tosin yhtään hänen teostaan ei ole suomennettu.

Britanniassa Pricen kirjallisuutta on muokattu myös televisiosarjaksi (*Chessgame*).

## Lähteet
Harold Prince

**Harold Smith ”Hal” Prince** (30. tammikuuta 1928 New York, New York – 31. heinäkuuta 2019 Reykjavik, Islanti) oli yhdysvaltalainen teatteriohjaaja ja -tuottaja, joka tuli tunnetuksi lukuisista Broadway-musikaaleista. Hän on saanut ennätykselliset 21 Tony-palkintoa. 

Prince syntyi New Yorkissa ja valmistui Pennsylvanian yliopistosta, jossa hänen mukaansa on nimetty teatteri. Hänelle myönnettiin National Medal of Arts vuonna 2000.

Prince oli naimisissa Saul Chaplinin Judy-tyttären kanssa.

## Lähteet

## Aiheesta muualla
* Harold Prince Internet Broadway Databasessa 
*
Face the Promise

__NOTOC__
**Face the Promise** on yhdysvaltalaisen laulaja-lauluntekijä Bob Segerin studioalbumi, joka julkaistiin 12. syyskuuta 2006.

## Kappaleet
Kaikki kappaleet ovat Bob Segerin käsialaa, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 66/100
* About.com: 
* AllMusic: 
* Entertainment Weekly: B

## Lähteet
Fritz Leiber

**Fritz Leiber** (24. joulukuuta 1910 – 5. syyskuuta 1992) oli yhdysvaltalainen tieteis- ja fantasiakirjailija. Leiber on kirjoittanut muun muassa seikkailullisen fantasiakirjallisuuden piiriin kuuluvan romaani- ja novellisarjan, jonka keskiössä on kuvitteellinen Lankhmarin kaupunki. Hän on saanut Science Fiction and Fantasy Writers of America -yhdistyksen myöntämän tieteiskirjallisuuden Grand Masterin tunnustuksen.

## Suomennetut teokset
* 
* 

### Suomennettuja novelleja

* ”Perintö” (The Inheritance, 1942). Suom. Leena Peltonen. Teoksessa *[[Outoja tarinoita]]*  1. osa, Jalava 1990 
** Julkaistu nimellä ”Aavesurmaaja” (The Phantom Slayer) teoksessa *[[Weird Tales (antologia)|Weird Tales]]*, Book Studio 1992 
* ”Mies joka ei nuortunut” (1947). Portti 3/1983.
* ”Tyttö jolla oli nälkäinen katse” (1949). Teoksessa *[[Ei vain verestä]]*, 1990.
* ”Villien Varja” (1969). Teoksessa *Top Science Fiction 1*, 1990.
* ”Älä myöhästy zeppeliinistä!” (1975). Portti 2/1983.

## Huomautuksia

## Lähteet

## Aiheesta muualla
*
SM-koris-kausi 2002–2003

**Kausi 2002–2003** oli 63. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Espoon Honka, jolle Suomen mestaruus oli seuran historian viides. Joensuun Kataja voitti hopeaa ja Pussihukat pronssia. Runkosarjan voitti Joensuun Kataja.

## Runkosarja
### Sarjataulukko

### Pelaajien tilastot

#### Pisteet

Ensimmäistä kauttaan Suomessa pelannut Pyrbasketin William McFarlan voitti runkosarjan korikuninkuuden 25,3 pisteen keskiarvolla. Pyrbasketin yhdysvaltalaispelaajat voittivat McFarlanin myötä kuudennen korikuninkuuden seitsemän kauden sisään.

#### Levypallot

#### Koriin johtaneet syötöt

#### Muiden kategorioiden tilastoykköset

### Kuukauden pelaajat

## Pudotuspelit
### Ottelukaavio

## Palkitut

## Lähteet
Monty Norman

**Monty Norman** (4. huhtikuuta 1928 East End, Lontoo, Englanti, Yhdistynyt kuningaskunta – 11. heinäkuuta 2022) oli brittiläinen säveltäjä, joka tuli tunnetuksi ensi kertaa vuonna 1962 julkaistusta ”James Bond Theme” -kappaleesta. Hän syntyi juutalaisille vanhemmille Lontoon East Endissä.

Normanin ura alkoi laulajan tehtävissä eri big bandeissa. Hän siirtyi vähitellen säveltämiseen ja työsti elokuvamusiikin lisäksi musikaaleja ja yksittäisiä lauluja eri esiintyjille. 

Royal Air Forcessa palvellut Norman oli kahdesti ehdolla Tony-palkinnon ja kerran Golden Globen saajaksi. 

## Lähteet

## Aiheesta muualla
* 
*
Kopreus

**Kopreus** (, ) oli kreikkalaisessa mytologiassa kuningas Eurystheuksen airut, joka ilmoitti Herakleelle tämän suoritettavaksi määrätyt tehtävät ensimmäisen urotyön suorittamisen jälkeen. Hänen kerrotaan olleen Pelopsin ja Hippodameian poika, joka tappoi Eliissä Ifitos-nimisen miehen. Hän pakeni tekonsa jälkeen Mykeneen, jossa Eurystheus puhdisti hänet rikoksestaan.

Kopreus oli Troijan sodassa taistelleen ja kaatuneen Perifeteen isä.

## Lähteet
Somalianrastas

**Somalianrastas** (*Turdus ludoviciae*) on varpuslintuihin kuuluva uhanalainen rastas.

## Koko ja ulkonäkö
Somalianrastas kasvaa 23 senttimetriä pitkäksi. Sillä on musta selkäpuoli, violetinsävyinen alapuoli sekä oranssi nokka ja jalat.

## Levinneisyys ja elinympäristö
Somalianrastasta tavataan vain Somalian vuorenhuippujen ja ylänköalueiden katajaa kasvavilla maila 1,3&ndash;2 kilometrin korkeudessa. Metsien hävitys laitumeksi on saanut lajin häviämään nopeasti.

## Lähteet
Maitiaiskehrääjät

**Maitiaiskehrääjät**  (Lemoniidae) on pieni, kehrääjämäisiin kuuluva perhosten heimo, jonka neljään sukuun kuuluu yhteensä noin 20 lajia. Lajeista viisi elää Euroopassa. Suomessa tavataan vain yhtä maitiaiskehrääjiin kuuluvaa lajia: maitiaiskehrääjää (*Lemonia dumi*).

Maitiaiskehrääjiä tavataan Afrikassa, Aasiassa ja Euroopassa. Kaikki lajit ovat väritykseltään kellertäviä tai ruskeita. Yhteisenä tuntomerkkinä etummainen raajapari on surkastunut ja päättyy kahteen kookkaaseen kynteen. Myös siipien suonitus on heimolle tunnusomainen. Tuntosarvet ovat pitkät ja kaksoiskampamaiset, mutta pistesilmät ja imukärsä puuttuvat kokonaan. Toukat eivät rakenna kotelokehtoa kotelonsa ympärille.

Uusimpien tutkimusten mukaan maitiaiskehrääjät kuuluvat brahmakehrääjien heimoon (Brahmaeidae).

## Lähteet

## Aiheesta muualla
*
Phoebe Cates

**Phoebe Cates** (s. 16. heinäkuuta 1963 New York) on yhdysvaltalainen näyttelijä ja entinen malli, joka on näytellyt elokuvissa *[[Kuumat kinkut]]* (1982), *[[Riiviöt]]* (1984) ja *[[Gremlins 2 – uusi pesue]]* (1990).

Catesin elokuvadebyytti oli *[[Rakkauden keidas]]* vuonna 1982. Hänen näyttelemäänsä Sarahin rooliin kuului useita alastonkohtauksia, jotka aiheuttivat mediakohua, sillä Cates oli vasta 17-vuotias.

Vuonna 1989 Cates meni naimisiin näyttelijä Kevin Klinen kanssa. Heillä on kaksi lasta: Owen Kline (s. 1991), joka näytteli vuonna 2005 elokuvassa *[[The Squid and the Whale]]*, ja Greta Kline (s. 1994). Owen ja Greta esiintyivät Catesin viimeisessä elokuvassa *[[Pirunmoiset pirskeet]]* (2001). Catesin setä on tuottaja-ohjaaja Gilbert Cates.

Cates lopetti aktiiviuransa elokuvissa vuonna 1994 keskittyäkseen perhe-elämään.

## Filmografia
* *[[Rakkauden keidas (vuoden 1982 elokuva)|Rakkauden keidas]]* (1982)
* *[[Kuumat kinkut]]* (1982)
* *[[Tuhma pikkusisko]]* (1983, TV)
* *[[Yksityiskoulu (elokuva)|Yksityiskoulu]]* (1983)
* *[[Lace]]* (1984)
* *[[Riiviöt]]* (1984)
* *Lace II* (1985, TV)
* *[[Treffit enkelin kanssa]]* (1987)
* *[[Manhattanin valot]]* (1988)
* *[[Heart of Dixie]]* (1989)
* *[[Shag – 60-luvun kuuma tanssi]]* (1989)
* *Largo desolato* (1990)
* *[[I Love You to Death]]* (1990)
* *[[Gremlins 2 – uusi pesue]]* (1990)
* *[[Riiviö-Fred]]* (1991)
* *[[Bodies, Rest & Motion]]* (1993)
* *[[Prinsessa Caraboo]]* (1994)
* *[[Pirunmoiset pirskeet]]* (2001)

## Lähteet

## Aiheesta muualla
* 
*
Korpraali Palmu ja Muukalaislegioona

**Korpraali Palmu ja Muukalaislegioona**  on suomalainen show ja tanssiorkesteri joka on perustettu vuonna 1992.
Vuodesta 1997 alkaen orkesteri toimi nimellä Petri Liski & Muukalaislegioona. Orkesterin viimeinen esiintyminen oli Suomen Kansallisteatterin 130-vuotisjuhlassa vuonna 2002.

## Kokoonpano

* Korpraali Palmu  ( oik. Petri Liski ) (laulu)
* Palm Gunnar ( oik. Marko Puro ) (piano)
* Mattsson Mustafa ( oik. Vesa-Matti Mattsson )(pasuuna)
* Ihajoki S. M.(trumpetti)
* Aronen Jussi (alttosaksofoni)
* Salmela Hugo (kitara)
* Mäntylä Kaarlo J. (harmonikka)
* Saarikoski Mauri J. (viulu)
* Kautto Iiro (kontrabasso)
* Kurki Topi (rummut)
* Volotinen Matti (ksylofoni)

## Julkaisut
* Afrikan tähti -cd/kas. (1993) 
* Kivikauden mies/Ylieunukin uni cd-single (1993) 
* Rakkauden voima/ Kaksi baakelsia cd-single (1996) 
* Kolmen pennin ooppera -cd, solisteina mm. Petri Liski, Ismo Kallio, Seppo Pääkkönen, Marjukka Halttunen, Päivi Akonpelto (1997)
* Kape Rüster -tarina -cd, (2001)

## Aiheesta muualla
* 
* Petri Liski & Muukalaislegioona
Gary Graffman

**Gary Graffman** (14. lokakuuta 1928 – 27. joulukuuta 2025) oli yhdysvaltalainen pianisti. Hän syntyi New Yorkissa venäjänjuutalaisille vanhemmille ja aloitti pianonsoiton 3-vuotiaana.

Graffman valmistui lopulta Curtisin musiikki-instituutista, mutta sai myöhemminkin opetusta Rudolf Serkiniltä ja Vladimir Horowitziltä. Hän ennätti nousta maailmanmaineeseen muiden muassa Sergei Rahmaninovin ja George Gershwinin teosten tulkitsijana ennen oikean kätensä käyttökyvyn menettämistä; vammasta huolimatta hän on jatkanut pedagogista uraansa Curtis-instituutissa.

Graffmanille on erityisesti sävelletty eräitä teoksia vasemmalle kädelle. Hän on saman kohtalon kokeneen kollegansa Leon Fleisherin ystävä. Hänen entisten opiskelijoidensa joukossa on Lang Lang. 

## Lähteet
Elvis Presleyn diskografia

**[[Elvis Presley]]n diskografia**.

### Studio- ja livealbumit
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Soundtrack-albumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Kokoelma-albumit (valikoima)
* *[[Rock 'n' Roll (Elvis Presleyn albumi)|Rock 'n' Roll]]* (1956)
* *[[Elvis' Golden Records]]* (1958)
* *[[A Date with Elvis]]* (1959)
* *[[For LP Fans Only]]* (1959)
* *[[50.000.000 Elvis Fans Can't Be Wrong: Elvis' Golden Records Vol. 2]]* (1959)
* *[[Elvis' Golden Records. Vol 3]]* (1963)
* *[[Elvis for Everyone]]* (1965)
* *[[Elvis' Golden Records. Vol 4]]* (1968)
* *[[Singer Presents Elvis Singing Flaming Star and Others]]* (1968)
* *[[Almost In Love]]* (1970)
* *[[Elvis’ Christmas Album]]* (1970)
* *[[Worldwide 50 Gold Award Hits, Vol.1]]* (1970)
* *[[Let’s  Be Friends]]* (1970)
* *[[You’ll Never Walk Alone (albumi)|You’ll Never Walk Alone]]* (1971)
* *[[I Got Lucky]]* (1971)
* *[[C’mon Everybody]]* (1971)
* *[[The Other Sides – Worldwide Gold Award Hits, Vol. 2]]* (1972)
* *[[Burning Love And Hits From His Movies]]* (1972)
* *[[Elvis Sings Hits From His Movies Vol. 1]]* (1972)
* *[[Separate Ways]]* (1972)
* *[[Elvis - A Legendary Performer Vol. 1]]* (1974)
* *[[Elvis Forever]]* (1974)
* *[[Pure Gold]]* (1975)
* *[[Elvis - A Legendary Performer Vol. 2]]* (1976)
* *[[The Sun Sessions]]* (1976)
* *[[Welcome To My World]]* (1977)
* *[[Inspirations]]* (1980)
* *If Everyday Was Like Christmas* (1994)
* *Amazing Grace* (1994)
* *Sunrise* (1999)
* *The 50 Greatest Love Songs* (2001)
* *ELV1S 30 #1 Hits* (2002)
* *2nd to None* (2003)
* *[[The Essential Elvis Presley]]* (2007)
* *Elvis the King* (2007)
* *Elvis Presley Forever* (2015)
* *If I Can Dream: Elvis Presley With The Royal Philharmonic Orchestra* (2015)
* *The Wonder of You: Elvis Presley With The Royal Philharmonic Orchestra* (2016)
* *Elvis Christmas With The Royal Philharmonic Orchestra* (2017)

## Lähteet
Urbie Green

**Urban Clifford "Urbie" Green** (8. elokuuta 1926 – 31. joulukuuta 2018) oli yhdysvaltalainen jazzmuusikko. Hän syntyi Alabaman Mobilessa ja soitti alun pitäen pianoa, mutta siirtyi ennen teini-ikäänsä pasuunaan, jonka taitajana hän on luonut uransa.

Green kuului muiden muassa Gene Krupan ja Woody Hermanin yhtyeisiin. Hän teki kiertueen myös Benny Goodmanin orkesterin kanssa, levytti useiden huomattavimpiin lukeutuvien 1950–1960-lukujen jazzartistien kanssa ja johti omiakin yhtyeitään.

Green kelpuutettiin vuonna 1995 Alabama Jazz Hall of Fameen.

## Lähteet
Virpi Saarinen

**Virpi Saarinen** (s. 1958) on suomalainen kirjailija.

Koulutukseltaan Saarinen on koulutukseltaan erikoissairaanhoitaja. Hän työskentelee atk-koordinaattorina Varsinais-Suomen sairaanhoitopiirissä. Päivätyönsä ohella Saarinen työskentelee myös vapaana toimittajana. Saarinen on opiskellut erikoissairaanhoitajan tutkinnon lisäksi tiedottamista, kirjoittamista ja mainontaa ja on suorittanut muun muassa mainonnan ammattitutkinnon. Saarinen asuu miehensä ja kahden poikansa kanssa Turun seudulla, Liedon Ilmarisissa. Hänen harrastuksiinsa kuuluvat muun muassa puutarhanhoito, kirjallisuus ja ulkoileminen koiran kanssa.

Saarisen esikoisromaani *Sudenkesyttäjä*, kuvaus kaupunkilaistytön ja villiintyneen koiran ystävyydestä, ilmestyi Otavan Pultti-sarjassa 2004. Teos valittiin vuoden 2005 Lukuvarkaus-palkinnon voittajaksi. *Hämäränkoira* (2006) oli Finlandia Junior -palkintoehdokkaana. Kolmas Pultti-sarjassa ilmestynyt teos on *Kesäkissa* (2007). *Jäälinnun sulka* (2005) on sekä esihistoriallinen pakotarina että yksinäisen nykytytön kehityskertomus. Virpi Saarinen sai teoksesta Olvi-säätiön kirjallisuuspalkinnon vuonna 2005. 

## Lähteet

## Aiheesta muualla
* Virpi Saarinen Otavan sivuilla 
* Finlandia junior -ehdokkuus 
* Maria Loikkanen: Jäälinnun sulka. Onnimanni 3/2005.
* Maria Loikkanen: Hämärän koira. Onnimanni 3/2006.
Slade Gorton

**Thomas Slade Gorton III** (8. tammikuuta 1928 – 19. elokuuta 2020) oli yhdysvaltalainen republikaanisen puolueen poliitikko. Hän syntyi Chicagossa, Illinoisissa, valmistui lakimieheksi ja palveli pitkään Yhdysvaltain ilmavoimissa.

Gorton istui Washingtonin osavaltion edustajainhuoneessa vuosina 1959–1969. Hän toimi sen jälkeen osavaltion oikeusministerinä ennen kuin pääsi ensimmäiselle kaudelleen liittovaltion senaattiin, jossa hän lopulta istui vuosina 1981–1987 ja 1989–2001.

Vielä senaattorinuransa jälkeen Gorton toimi 9/11-komission jäsenenä. Hän kuului lisäksi Discovery Instituten hallitukseen.

## Lähteet

## Aiheesta muualla
Punatäplämäiset

**Punatäplämäiset** (Zygaenoidea) on perhosten yläheimo. Siihen kuuluu yli 2600 lajia, jotka jaetaan kolmeentoista heimoon. Yläheimo on hajanainen, ja on mahdollista, että DNA-tutkimuksien jälkeen näitä heimoja järjestellään uudelleen. Monella heimolla on suppea esiintymisalue ja erikoisia elintapoja. Joidenkin toukat elävät loisina.

Suomessa elää Zyganidae-heimon punatäplien lisäksi Limacodidae-heimon etanaperho *Heterogenea asella* ja kaksi lajia Zygaenidae-heimon alaheimosta Procridinae: rämevihersiipi *Rhagades pruni* ja niittyvihersiipi *Adscita statices*

## Heimoja ja alaheimoja
* Etanaperhoset Limacodidae
* Punatäpläperhoset Zygaenidae
** Vihersiivet Procridinae
** Punatäplät Zygaeninae
* Aididae
* Anomoeotidae
* Cyclotornidae
* Dalceridae
* Epipyropidae
* Heterogynidae
* Himantopteridae
* Lacturidae
* Megalopygidae
* Phaudidae
* Somabrachyidae

## Lähteet
Kaikki alkoi puhelimesta

**Kaikki alkoi puhelimesta** (*Pillow Talk*) on Michael Gordonin ohjaama romanttinen komedia vuodelta 1959. Elokuvan pääosissa ovat Rock Hudson ja Doris Day sekä tärkeissä sivuosissa Tony Randall ja Thelma Ritter. Elokuva oli ensimmäinen Hudsonin ja Dayn tähdittämästä kolmesta romanttisesta komediasta.

Elokuva voitti parhaan alkuperäiskäsikirjoituksen Oscarin ja tuotti ehdokkuudet myös lavastuksestaan ja musiikistaan sekä Doris Dayn ja Thelma Ritterin roolitöistä. Elokuva valittiin vuonna 2009 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Juoni
Jan Morrow (Doris Day) on menestynyt newyorkilainen sisustussuunnittelija, joka joutuu jakamaan saman puhelinlinjan Bradin (Rock Hudson), Broadwaysäveltäjän ja playboyn kanssa. Tilanne hermostuttaa Jania todella koska Bradin lemmenpuhelujen takia hän ei saa hoidettua työpuhelujaan. Jan ja Brad ottavatkin useamman kerran puhelimen välityksellä yhteen. 

Neuroottinen miljonääri Jonathan Forbes (Tony Randall), joka on korviaan myöten rakastunut Janiin ja on myös Bradin seuraavan Broadwayshown tuottaja, kertoo Bradille ylistäviä sanoja Janista. Brad yrittääkin houkutella puhelimen välityksellä Jania treffeille kanssaan mutta Jan ei ole kiinnostunut. 

Yhtenä iltana Brad ja Jan sattuvat samaan ravintolaan seuralaisineen. Brad tajuaa Janin henkilöllisyyden ja ihastuu tähän. Brad valehtelee Janille olevansa Rex Stetson, karski mies Texasista ja Jan ja Brad alkavat tapailla toisiaan.

Ennen pitkää Bradin henkilöllisyys selviää Janille ja parille tulee ero. Lopulta Jan Bradin sinnikkään yrittämisen jälkeen antaa hänelle anteeksi ja he palaavat yhteen.

## Vastaanotto
Elokuva on julkaistu Suomessa DVD:llä. *DVD-oppaassa* Ilkka Juuso pitää sitä ele­gan­tis­ti ikään­ty­neenä ja pi­kant­tina ko­me­dia, joka ansaitsi kä­si­kir­joi­tuk­ses­ta saamansa Os­ca­rin.

## Lähteet

## Aiheesta muualla
* 
* www.dorisday.net  
*
Cock and Ball Torture

**Cock And Ball Torture** alias **CBT** on saksalainen pornogrind-yhtye. Yhtyeen perustivat entiset Carnal Tomb -yhtyeen jäsenet vuonna 1997. Goregrind-musiikille ominainen pitchshifterillä madallettu laulanta sekä groovaavat mutta silti erittäin raskaat riffit ovat yhtyeen musiikille tunnusomaisia.

## Jäsenet
* Tobias Augustin – kitara, livelaulu
* Timo Pahlke – basso, livelaulu
* Sascha Pahlke – rummut, studiolaulu

## Diskografia

### Studioalbumit
* 
* 
* 

### EP:t ja split-albumit
* 
* 
* 
* 
* 
* 
* 
* 

### Kokoelma-albumit
* 

## Aiheesta muualla
*Virallinen Cock and Ball Torture -sivusto 
*
Älä lähetä kukkia

**Älä lähetä kukkia** (*Send Me No Flowers*) on Norman Jewisonin ohjaama romanttinen komedia vuodelta 1964. Elokuvan pääosissa ovat Rock Hudson, Doris Day ja Tony Randall. Elokuva on viimeinen Hudsonin ja Dayn tähdittämästä kolmesta romanttisesta komediasta. Elokuva perustuu 1960-alussa ilmestyneeseen teatterinäytelmään. Elokuva ei menestynyt yhtä hyvin kuin kaksi aikaisempaa Hudson/Day-filmatisointia.

## Juoni
Judyn aviomies George kärsii vakavasta luulosairaudesta. Hän ymmärtää väärin lääkärinsä sanat, luulee tekevänsä kuolemaa ja päättää etsiä vaimolleen uuden aviomiehen turvaksi. Tämä taas herättää Judyssa epäilyksiä avioliiton tilasta.

## Vastaanotto
Elokuva on julkaistu Suomessa DVD:llä. *DVD-oppaassa* Ilkka Juuso pitää sitä jopa hauskempana ko­me­diana kuin Dayn ja Hudsonin ensimmäistä yhteistyötä *[[Kaikki alkoi puhelimesta]]*. Hänestä elokuva on kestänyt hyvin aikaa.

## Lähteet

## Aiheesta muualla
* 
* 
* DorisDay.net  - Send Me No Flowers
Rakkaani, tule takaisin

**Rakkaani, tule takaisin** (*Lover Come Back*) on vuonna 1961 ilmestynyt romanttinen komedia. Elokuvan pääosissa olivat Rock Hudson ja Doris Day, muissa osissa on muun muassa Tony Randall. Elokuva oli toinen Hudsonin ja Dayn tähdittämästä kolmesta romanttisesta komediasta. Elokuva menestyi myös kolmesta elokuvasta parhaiten lippuluukuilla.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Juoni
Elokuva kertoo kahdesta kilpailevasta mainostoimiston päälliköistä; Jerry Webster (Rock Hudson) ja Carol Templeton (Doris Day). Jerry käyttää asiakkaiden haalimisessa kyseenalaisia keinoja, jotka saavat Carolin raivoihinsa. Kun Jerry vie Carolin asiakkaan, päättää Carol kostaa...

Jerryllä on meneillään VIP-niminen mainoskampanja. Carol päättää tavata tuotteen kehittäneen tiedemiehen ja luulee keksijän luona käymässä olevaa Jerryä tiedemieheksi. Jerry päättää huijata Carolia ja nauttii täysin siemauksin Carolin mainostoimiston vieraanvaraisuudesta. Lopulta Carolille selviää Jerryn henkilöllisyys ja tämä kostoksi jättää hänet uimarannalle ilman vaatteita. 

Kostoksi Carol vie Jerryn tuomioistuimeen koska Carolille on selvinnyt että mitään VIP-tuotetta ei ole ollutkaan. Jerry tuo hätäpäissään sinne tiedemiehen juuri kehittelemiä minttukarkkeja ja kertoo sen olevan VIP. Tiedemiehen kehittelemät karkit muuttuvat kuitenkin elimistössä alkoholiksi ja niin Carol ja Jerry menevät kännissä naimisiin ja viettävät yön yhdessä. Carol mitätöi avioliiton, mutta tulee kuitenkin Jerrylle raskaaksi. Carol suostuu menemään Jerryn kanssa uudelleen naimisiin vasta synnytyslaitoksella.

## Lähteet

## Aiheesta muualla
* 
* www.dorisday.net  
*
The Old Dead Tree

**The Old Dead Tree** on vuonna 1997 Pariisissa perustettu ranskalainen dark metallia soittava yhtye. Yhtye hajosi vuonna 2009, mutta palasi yhteen alkuvuodesta 2013.

## Jäsenet
* Manuel Munoz – laulu, kitara (1997–2009, 2013–)
* Nicolas Chevrollier – kitara (1997–2006, 2013–)
* Gilles Moinet – kitara (2006–2009), bassokitara (2013–)
* Raphaël Antheaume – rummut (2008–2009, 2013–)

### Entiset jäsenet
* Frédéric Guillemot – rummut (1997–1999)
* Vincent Danhier – bassokitara (1999–2009)
* Franck Métayer – rummut (1999–2004)
* Foued Moukid – rummut (2004–2007)

## Diskografia

### Studioalbumit
* 
* 
* 

### Demot
* 

## Lähteet

## Aiheesta muualla
* Yhtyeen viralliset kotisivut
*
Vähät rakkaudesta

**Vähät rakkaudesta** (*Down with Love*) on vuonna 2003 ilmestynyt romanttinen komedia. Elokuvan pääoissa olivat Ewan McGregor ja Renée Zellweger. Elokuva on nykyajan versio Rock Hudsonin ja Doris Dayn tähdittimille pikkutuhmille komedioille; *[[Kaikki alkoi puhelimesta]]*, *[[Rakkaani, tule takaisin]]* ja *[[Älä lähetä kukkia]]*. 

## Juoni

On vuosi 1962. Aloitteleva kirjailija Barbara Novak (Renée Zellweger) muuttaa New Yorkiin tavoitteena tulla menestyväksi kirjailijaksi. Kirjan aiheena on miten nainen voi vapautua miesten kahleista hylkäämällä rakkauden- ja avioliiton tavoittelun ja pyrkimällä miesten kanssa puhtaasti seksuaalisiin suhteisiin. Barbara yrittää saada kustannustoimittajansa kanssa Catcher Blockin (Ewan McGregor), kuuluisan toimittajan ja naistenmiehen, tekemään jutun kirjasta. Catcher kuitenkin tekee kuitenkin oharit Barbaralle monta kertaa ja Barbara julistaa ettei halua nähdä miestä enää ikinä.

Barbaran kirja julkaistaan ja kustannustoimittajansa kanssa he onnistuvat saamaan kirjan yhteen TV-ohjelmaan, jonka jälkeen kirjasta tulee maailmanlaajuinen myyntimenestys. Catcher olisi nyt halukas tekemään jutun, mutta Barbara kieltäytyy. Kun Barbara vielä haukkuu Catcherin TV-ohjelmassa päättää Catch kostaa tekemällä jymypaljastusjutun Barbarasta joka osoittaa joka naisen haluavan samoja asioita; avioliiton ja kodin. Catcher naamioituu Zip Martin-nimiseksi astronautiksi ja alkaa tapailla Barbaraa. Juoneen tulee kuitenkin mutkia kun Catcher huomaa rakastuvansa Barbaraan ja Barbarallakin on muutama yllätys tiedossa Catcherille.

## Näyttelijät

## Arvioita
*Turun Sanomien* Päivi Valotien mukaan *Vähät rakkaudesta* on retrohenkinen romanttinen ilottelu, joka kopioi 1960-luvun taitteen vihjailevia mutta viattomia tapakomedioita. ”Karamelliväreissä kukertava elokuva on kuvattu, leikattu, lavastettu ja puvustettu tyylitietoisesti ja esikuviaan entisestään jalostaen.” Valotie ei kuitenkaan näe elokuvalla juuri muita tehtäviä nykyajassa kuin olla pastissi, kun parodiaksikin se on liian kiltti.

## Lähteet

## Aiheesta muualla
* 
* www.rottentomatoes.com
Smaragdiara

**Smaragdiara** (*Ara militaris*) eli vanhalta nimeltään **sotilasara** on arojen sukuun kuuluva papukaijalaji. Se voi elää luonnossa 50–60-vuotiaaksi.

## Koko ja ulkonäkö
Smaragdiara kasvaa 70–80 senttimetrin kokoiseksi. Sen höyhenpuku on pääasiallisesti vihreä. Pää on hieman vaaleammansävyinen kuin selkä ja vatsa. Otsassa on punainen laikku. Silmien ympärillä on vaalea, paljas alue. Siivet ovat siniset. Pyrstö on punainen, mutta reunoiltaan sininen. Siipi- ja pyrstösulat ovat alapuolta keltaiset, vahva nokka on harmaanmusta ja silmät ovat keltaiset.

Smaragdiaroja on kolme alalajia: *Ara m. militaris*, *Ara m. mexicana* ja *Ara m. boliviana*. Erot ovat vähäisiä ja koskevat pieniä muutoksia koossa ja väreissä. *Ara m. militaris* on alalajeista pienin, suurin on *Ara m. mexicana*.

Se muistuttaa ulkonäöltään panamanaraa, mutta panamanara on isompi, isonokkaisempi ja panamanaran väritys on kellertävämpi.

## Levinneisyys
Smaragdiaraa tavataan laajalti mutta satunnaisesti alueella Meksikosta Argentiinaan.

## Elinympäristö
Smaragdiara elää trooppisissa metsissä.

## Lisääntyminen
Smaragdiara pesii puiden latvustoissa tai kallionseinämissä. Naaras munii yhdestä kolmeen munaa ja hautoo niitä noin kuukauden. Poikaset tulevat lentokykyisiksi noin sadan päivän ikäisinä ja sukukypsiksi 2–4 vuoden ikäisinä. Etelän yksilöillä pariutumisvaihe on joulukuussa ja pohjoisen yksilöillä muutamaa viikkoa myöhemmin.

## Ravinto
Smaragdiarat syövät siemeniä, hedelmiä, pähkinöitä, marjoja ja muita kasveja. Niiden nokka on sopeutunut murtamaan helposti kovatkin kuoret.

## Ääntely
Smaragdiarat ovat kovaäänisiä ja kirkuvat paljon.

## Uhat
Smaragdiaran olemassaoloa uhkaavat pyydystys lemmikiksi ja elinympäristön tuhoutuminen. Niitä on luonnossa arviolta 10&nbsp;000 yksilöä, eli laji luokitellaan vaarantuneeksi. Laji kuuluu Cites I -lajiliitteeseen ja sen luonnonvaraisten yksilöiden kauppa on valvottua.

## Lemmikkinä
Lajia pidetään lemmikkinä myös Suomessa.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES I/A-liitteeseen, joten sillä on oltava EU-todistus ja pysyvä tunnistemerkintä (umpirengas tai siru). Ilman näitä linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Michael Smith

**Michael Smith** CC, OBC, (26. huhtikuuta 1932 Blackpool, Britannia – 4. lokakuuta 2000 Vancouver, Kanada) oli brittiläissyntyinen kanadalainen biokemisti. Hän sai Nobelin kemianpalkinnon vuonna 1993 synteettisen DNA:n ja biologian tutkimisesta. Smith sai palkinnon yhdessä Kary Mullisin kanssa.

Smith sai filosofian tohtorin arvon Manchesterin yliopistosta vuonna 1956. Valmistuttuaan hän siirtyi Gobind Ghoranan laboratorioon Brittiläisen Kolumbian yliopistoon. Hän työskenteli siellä kuolemaansa saakka.

Smith tutki oligonukleotidipohjaista mutaatiota ja sen vaikutusta proteiinien kehittymiseen.

Smith sai työstään runsaasti tunnustuksia, kuten vuonna 1994 Order of Canada-kunniamerkin.

## Lähteet
Vihersiivet

**Vihersiivet** (Procridinae) on pikkuperhosiin kuuluva punatäpläperhosten alaheimo.

## Piirteitä
Vihersiipiä tunnetaan noin 500 lajia ja alaheimo on edustettuna kaikilla mantereilla Antarktista lukuun ottamatta. Amerikoissa ja Australiassa sikäläiset vihersiivet ovat punatäpläperhosten heimon ainoat edustajat. Lajit ovat päiväaktiivisia, pieniä tai keskikokoisia, kapeasiipisiä perhosia joiden siivet ovat yleensä tasaisen yksiväriset ja usein metallinkiiltoiset. Joukossa on kuitenkin myös kirjavia lajeja. Tuntosarvet ovat kampahampaiset tai nuijamaiset. Varsinaiset alaheimoa yhdistävät tuntomerkit liittyvät kuitenkin perhosten sukuelinten ja toukan rakenteisiin. Lajinmääritys perustuu yleensä genitaalien tuntomerkkeihin.

## Lajit Suomessa
Suomesta on löydetty kahta lajia vihersiipiä: rämevihersiipi (*Rhagades pruni*) ja niittyvihersiipi (*Adscita statices*) Rämevihersiipi on harvinainen, silmälläpidettävä laji. Niittyvihersiipi on sen sijaan yleinen.

## Lähteet

## Aiheesta muualla
* Kimmo Silvonen (kuvia) 
* BugGuide.net 
* Bestimmungshilfe des Lepiforums 
* Forester Moths. The Genera Theresimima, Rhagades, Jordanita and Adscita (Lepidoptera: Zygaenidae, Procridinae)
Punatäpläperhoset

**Punatäpläperhoset** (Zygaenidae) on punatäplämäisiin kuuluva perhosten heimo, johon kuuluu noin tuhat lajia, mutta toistaiseksi tuntemattomia lajeja lienee runsaasti. Se jaetaan viiteen alaheimoon, joista Suomessa tavataan lajeja punatäplistä (Zygaeninae) ja vihersiivistä (Procridinae) ja etelämpänä Euroopassa lisäksi yhtä lajia alaheimosta Chalcosiinae. Nimitystä angervokiitäjät on aiemmin käytetty sekä punatäpläperhosista että punatäplistä.

Punatäpläperhoset ovat aikuisina päiväaktiivisia. Useat lajit ovat sekä toukkina että aikuisena kirkkaan värisiä ja aikuisten perhosten siivet ovat useilla lajeilla metallinkiiltoiset. Monet lajit sisältävät sinihappoa, jonka ne tuottavat itse ruumiissaan. Tämän seurauksena ne ovat itse yleensä immuuneja syanidiyhdisteille. Joidenkin alaheimojen aikuiset perhoset voivat myös tarvittaessa erittää myrkyllistä nestettä imukärsänsä tyveltä. Siivet ovat pituuteensa nhden kapeat. Imukärsä on yleensä hyvin kehittynyt, mutta huulirihmat eivät. Pistesilmät esiintyvät vain varsinaisten punatäplien alaheimossa. Chaetosemat puuttuvat. Koiraiden etusiiven subcostaalisuonen tyvellä on takasiipeen tarttuva, koukkumainen retinaculum-rakenne. Etummaisen raajaparin säärissä ei ole kannuksia. Keskimmäisen raajaparin säärissä on 2 ja takimmaisen 2 tai 4 kannusta.

Toukat elävät ravintokasvilla vapaina ja niillä on 5 paria käsnäjalkoja. Ravintokasvit ovat yleensä ruohovartisia kaksisirkkaisia. Kotelo on kotelokopan sisällä maanpinnan yläpuolella, usein ravintokasvin varrella.

Useimmat punatäpläperhoset elävät tropiikissa.

## Lähteet

## Aiheesta muualla
* Kimmo Silvonen (kuvia)
Moshe Greenberg

**Moshe Greenberg** (10. heinäkuuta 1928 – 15.12toukokuuta 2010) oli yhdysvaltalainen juutalainen uskonnontutkija. Hän oli erikoistunut eksegetiikkaan. 

Philadelphiassa syntynyt Greenberg sai tohtorinarvon Pennsylvanian yliopistosta vuonna 1954. Hänestä tuli rabbi New Yorkin Jewish Theological Seminarysta.

Greenberg opetti Pennsylvanian yliopistossa vuodesta 1964 ennen siirtymistään Jerusalemin heprealaiseen yliopistoon 1970. Hän julkaisi tieteellisten artikkeliensa ohella monia kirjoja. Hänelle myönnettiin Israel-palkinto vuonna 1994.
Petr Ginz

**Petr Ginz** (1. helmikuuta 1928 – 9. huhtikuuta 1944) oli tšekkiläinen poika, joka joutui natsiaikana juutalaisena ensin Theresienstadtiin, sitten Auschwitzin keskitysleirille. Hän kuoli kaasukammiossa vain 16-vuotiaana.

Ginz syntyi Prahassa kahden esperantistin poikana ja oppi siten itse kielen puhujaksi. Hän toimitti keskitysleirillä *[[Vedem]]*-lehteä. Hänen päiväkirjansa ovat säilyneet, ja ne on julkaistu useilla kielillä. 

Ginzin 14-vuotiaana piirtämä kuva maasta kuusta nähtynä otettiin *[[Columbia (avaruussukkula)|Columbia-sukkulan]]* turmalennolle, jolle osallistui ensimmäinen israelilainen astronautti Ilan Ramon. Petrin mukaan on nimetty 27. helmikuuta 2000 löydetty asteroidi 50413 Petrginz.

## Lähteet

## Aiheesta muualla
* 
*